เข้าใจการใช้งานหน้ากากอนามัย สวมใส่หน้ากาก ถอดหน้ากาก
หน้ากากอนามัยหรือหน้ากากทางการแพทย์นั้นออกแบบมาเพื่อปกปิดปากและจมูก โดยสามารถป้องกันหยดน้ำและอนุภาคกระเด็นมวลใหญ่ที่อาจมีไวรัสหรือแบคทีเรียที่เป็นอันตรายต่อร่างกายคุณ อย่างไรก็ตาม อนุภาคมวลเล็กนั้นอาจสามารถทะลุผ่านหน้ากากอนามัยได้ และเนื่องจากหน้ากากอนามัยนั้นไม่ได้ปกปิดใบหน้าอย่างมิดชิด อนุภาคอาจผ่านเข้าช่องทางเหล่านี้ได้ หน้ากาก N95 นั้นใช้เพื่อป้องกันอนุภาคมวลเล็กจำนวน 95% โดยต่างจากหน้ากากอนามัยที่การสวมใส่ที่แนบชิดกับใบหน้าและการกรองอนุภาคทางอากาศ  ถึงแม้ว่าหน้ากาก N95 จะสามารถป้องกันอนุภาคมวลเล็กจำนวน 95% ถึงขนาด 0.3 ไมครอนก็ตาม ยังมีโอกาส 5% ที่จะมีอนุภาคที่เป็นอันตรายผ่านเข้าหน้ากากนี้ หน้ากาก N95 นั้นไม่ได้ออกแบบมาสำหรับเด็กหรือบุคคลที่มีหนวดเคราบนในหน้า หน้ากาก N95 บางรุ่นจะมีวาล์วหายใจเพื่อลดการสะสมของความชื้นและเพื่อให้หายใจได้สะดวกขึ้น  ไม่ควรใช้หน้ากากรุ่นดังกล่าวในสภาพแวดล้อมปลอดเชื้อโรคเพราะลมหายใจที่ผ่านออกทางวาล์วหายใจนั้นจะไม่ได้ผ่านกระบวนการกรองและอาจมีเชื้อโรคได้  หน้ากาก N95 แต่ละรุ่นนั้นมักจะบ่งบอกวิธีสวมใส่และถอดจากผู้ผลิต  กรุณาปฏิบัติตามคำแนะนำดังกล่าวอย่างเคร่งครัดเพื่อความปลอดภัยของคุณและคนรอบข้าง  องค์กรความปลอดภัยการประกอบอาชีพและสุขภาพอนามัย (Occupational Safety & Health Administration - OSHA) นั้นบังคับให้มีการฝึกอบรมผู้ใช้ในการสวมใส่และใช้หน้ากาก N95 ล้างมือด้วยน้ำและสบู่ให้สะอาดก่อนการจับต้องหน้ากากชิ้นใหม่  ควรถูมือด้วยสบู่อย่างน้อย 20 วินาทีก่อนล้างน้ำ  เช็ดมือด้วยกระดาษเช็ดมือที่สะอาดทุกครั้งและทิ้งลงในถังขยะ โดยอาจใช้กระดาษเช็ดมือแผ่นนั้นในการเปิด/ปิดประตูหลังการล้างมือก่อนที่จะทิ้ง หยิบหน้ากากอนามัยชิ้นใหม่ออกจากกล่องและตรวจสอบสภาพ  หากมีตำหนิ รู หรือรอยขาดให้ทิ้งหน้ากากและหยิบหน้ากากชิ้นใหม่ออกจากกล่อง ด้านบนของหน้ากากจะมีส่วนที่แข็งและงอได้เพื่อดัดให้เข้ากับรอบจมูก  สวมใส่หน้ากากโดยให้ด้านแข็งนี้อยู่ด้านบน หน้ากากอนามัยส่วนใหญ่จะมีด้านในเป็นสีขาวและด้านนอกเป็นสีอื่น  สวมใส่หน้ากากโดยให้ด้านขาวอยู่ด้านในติดกับใบหน้า หน้ากากแต่ละประเภทจะมีวิธีการสวมใส่ที่ต่างกัน   สายคล้องหู — หน้ากากบางรุ่นจะมีสายยืดหยุ่นอยู่ตรงด้านข้างของหน้ากากสองเส้นเพื่อใช้ในการคล้องหู  หยิบหน้ากากนี้ขึ้นมาโดยจับเส้นดังกล่าวและนำมาคล้องหูทีละใบ  สายผูก — หน้ากากบางประเภทจะมีสายไว้ผูกหลังศีรษะ โดยมักจะมีเส้นบนและเส้นล่าง  หยิบหน้ากากนี้ขึ้นมาโดยจับเส้นด้านบนและนำมาผูกไว้ด้านหลังของศีรษะ  สายรัด — หน้ากากบางประเภทจะมีสายรัด 2 สายไว้สวมหลังศีรษะ (แทนที่จะคล้องไว้กับหู)  นำหน้ากากนี้มาไว้ข้างหน้าใบหน้า  ดึงสายรัดเส้นบนไว้รอบศีรษะด้านบนแล้วค่อยดึงสายรัดเส้นล่างไว้รอบศีรษะด้านล่าง หลังจากที่ได้สวมหน้ากากอนามัยแล้ว ใช้นิ้วชี้และนิ้วโป้งหยิกส่วนที่งอได้ตรงปลายด้านบนของหน้ากากที่ติดกับดั้งจมูก ในกรณีที่ใช้หน้ากากประเภทมีสายผูกด้านบนและล่าง ให้ผูกสายด้านล่างไว้ติดกับช่วงศีรษะด้านล่างหลักจากที่ได้ปรับส่วนจมูกแล้ว หากผูกสายด้านล่างไปก่อนแล้ว สามารถผูกใหม่เพื่อให้แน่นตามที่ต้องการ หลังจากสวมหน้ากากได้อย่างรวบรัดแล้ว ปรับให้ครอบทั้งใบหน้าและปาก โดยให้ปลายหน้ากากด้านล่างอยู่ใต้คาง ก่อนที่จะถอดหน้ากาก คุณอาจจำเป็นต้องล้างมืออีกครั้งขึ้นอยู่กับว่าคุณเพิ่งทำอะไรไป หรือคุณอาจต้องถอดถุงมืออนามัยก่อนแล้วค่อยล้างมือ โดยทั่วไป ให้ถอดหน้ากากโดยจับต้องเพียงส่วนปลายหรือสาย  ห้ามจับต้องส่วนหน้าของหน้ากากเพราะอาจเป็นส่วนที่มีเชื้อโรค   สายคล้องหู — ใช้มือถอดสายคล้องหูทั้งสองเส้น  สายผูก — ใช้มือถอดสายผูกด้านล่างก่อน  หลังจากนั้น ถอดสายผูกด้านบนโดยจับสายผูกด้านบนไว้เพื่อถอดหน้ากากออก  สายรัด — ใช้มือดึงสายรัดด้านล่างออกจากศีรษะก่อน  หลังจากนั้น ดึงสายรัดด้านบนออกจากศีรษะโดยจับสายรัดด้านบนไว้เพื่อถอดหน้ากากออก หน้ากากอนามัยนั้นสามารถใช้ได้เพียงครั้งเดียว  เพราะฉะนั้นให้ทิ้งหน้ากากลงในถังขยะหลักจากที่ถอดทันที  ในสภาพแวดล้อมทางการแพทย์นั้นมักจะมีถังขยะสำหรับวัสดุที่มีอันตรายทางชีวภาพเช่นหน้ากากโดยเฉพาะ ในสภาพแวดล้อมอื่นๆ ให้นำหน้ากากมาใส่ในถุงพลาสติก มัดปากถุงพลาสติกแล้วจึงทิ้งในถังขยะ หลังจากที่ได้ทิ้งหน้ากากอย่างปลอดภัยแล้วให้ล้างมืออีกรอบเพื่อป้องกันการติดเชื้อโรคจากการถอดหน้ากาก
เข้าใจถึงสิ่งที่หน้ากากอนามัยปกป้อง. เข้าใจความแตกต่างระหว่างหน้ากากอนามัยและหน้ากาก N95. ทำความสะอาดมือ. ตรวจสอบหน้ากากอนามัย. หันด้านบนของหน้ากากให้ถูกต้อง. หันด้านของหน้ากากให้ถูกต้อง. การสวมใส่หน้ากาก. ปรับส่วนจมูก. ผูกสายด้านล่างของหน้ากากตามต้องการ. ปรับหน้ากากให้เข้ากับใบหน้าและคาง. ทำความสะอาดมือ. ถอดหน้ากากอย่างระมัดระวัง. ทิ้งหน้ากากอย่างปลอดภัย. ล้างมืออีกรอบ.
https://www.wikihow.com/Put-on-a-Medical-Mask https://www.wikihow.com/Put-on-a-Medical-Mask https://www.wikihow.com/Put-on-a-Medical-Mask
Understanding Medical Masks Putting on a Mask Taking Off a Mask